A-raok bezañ embannet e stumm ul levr e 2003 e oa bet skignet ar romant-kazetenn-mañ a-dammoù war al listenn-skignañ Petra-Nevez. Ne gaven ket plijus lenn ouzh ar skramm hag em boa bodet an holl bennadoù en ur fichennaoueg em boa moullet ur wezh echu ar skignañ. Laouen bras on bet o c'hellout prenañ al levr diwezhatoc'h.  Lennet e vez hep terriñ e benn, farsus eo an tudennoù, lod anezho diazezet tamm-pe-damm war tud gwir evel… Rogasian (espar un anv !), sin degouezhioù 'zo. N'eo ket gwirheñvel, met n'eus forzh, paket e vezer hag e tremener ur pennad bourrus en ur binvidikaat e damm brezhoneg, evel boaz. Da lenn n'eus forzh pegoulz e kerz an 9 miz goañv eta.